XIZMAT KO‘RSATISH SHARTNOMASI
№ __________
______________ sh.	«____» __________ 20__ y.
______________________________ («Buyurtmachi» deb ataluvchi), bir tomondan, uning nomidan Ustav asosida ish yurituvchi ________________________ (F.I.Sh., lavozimi) va
______________________________ («Ijrochi» deb ataluvchi), ikkinchi tomondan, uning nomidan Ustav asosida ish yurituvchi ________________________ (F.I.Sh., lavozimi), keyingi o‘rinlarda birgalikda «Tomonlar», alohida esa «Tomon» deb ataluvchilar, quyidagilar to‘g‘risida ushbu shartnomani (keyingi o‘rinlarda — Shartnoma) tuzdilar:
1. SHARTNOMA PREDMETI
1.1. Ushbu Shartnomaga muvofiq Ijrochi Buyurtmachining topshirig‘iga binoan xizmatlar ko‘rsatish (keyingi o‘rinlarda — Xizmatlar) majburiyatini oladi, Buyurtmachi esa ko‘rsatilgan Xizmatlar uchun haq to‘lash majburiyatini oladi.
1.2. Ko‘rsatiladigan Xizmatlarning turi, hajmi, mazmuni va boshqa xususiyatlari ushbu Shartnomaning ajralmas qismi bo‘lgan Texnik topshiriq (Ilova № 1) va/yoki Tomonlar imzolagan qo‘shimcha kelishuvlarda belgilanadi.
1.3. Xizmatlarni ko‘rsatish muddati: boshlanishi — ______________, tugashi — ______________. Muddatlar Tomonlarning yozma kelishuviga ko‘ra o‘zgartirilishi mumkin.
1.4. Ijrochi Xizmatlarni shaxsan yoki Buyurtmachining roziligi bilan uchinchi shaxslarni (kichik ijrochilarni) jalb qilgan holda ko‘rsatishga haqli. Bunda Ijrochi jalb qilingan shaxslarning harakatlari uchun Buyurtmachi oldida javob beradi.
2. SHARTNOMA NARXI VA TO‘LOV TARTIBI
2.1. Ushbu Shartnoma bo‘yicha Xizmatlarning umumiy qiymati __________________ (________________________) so‘mni tashkil etadi, shu jumladan QQS ______% miqdorida ______________ so‘m / QQSsiz (keraksizini o‘chiring).
2.2. Buyurtmachi Xizmatlar uchun quyidagi tartibda haq to‘laydi: oldindan to‘lov ______% miqdorida hisob-faktura olingan kundan boshlab ____ bank kuni ichida; qolgan qismi esa bajarilgan ishlar (ko‘rsatilgan xizmatlar) dalolatnomasi imzolangandan so‘ng ____ bank kuni ichida.
2.3. To‘lov Buyurtmachi tomonidan Ijrochining hisob-raqamiga pul mablag‘larini o‘tkazish yo‘li bilan milliy valyutada (so‘mda) amalga oshiriladi.
2.4. To‘lov majburiyati Buyurtmachining bankidan pul mablag‘lari yechib olingan (hisobdan chiqarilgan) paytdan boshlab bajarilgan hisoblanadi.
2.5. Shartnoma narxi Tomonlarning yozma qo‘shimcha kelishuvi asosida o‘zgartirilishi mumkin.
3. TOMONLARNING HUQUQ VA MAJBURIYATLARI
3.1. Ijrochining majburiyatlari:
3.1.1. Xizmatlarni ushbu Shartnoma va Texnik topshiriq shartlariga muvofiq, sifatli va o‘z vaqtida ko‘rsatish.
3.1.2. Buyurtmachini Xizmatlarni ko‘rsatish jarayoni va yuzaga kelishi mumkin bo‘lgan holatlar to‘g‘risida o‘z vaqtida xabardor qilish.
3.1.3. Xizmatlar ko‘rsatilgach, Buyurtmachiga bajarilgan ishlar (ko‘rsatilgan xizmatlar) dalolatnomasini va tegishli hisob-fakturani taqdim etish.
3.1.4. Xizmatlarni ko‘rsatish jarayonida ma’lum bo‘lgan maxfiy ma’lumotlarning saqlanishini ta’minlash.
3.2. Buyurtmachining majburiyatlari:
3.2.1. Xizmatlarni ko‘rsatish uchun zarur bo‘lgan ma’lumot, hujjat va materiallarni Ijrochiga o‘z vaqtida taqdim etish.
3.2.2. Ko‘rsatilgan Xizmatlarni ushbu Shartnomada belgilangan tartibda qabul qilish.
3.2.3. Ko‘rsatilgan Xizmatlar uchun ushbu Shartnomaning 2-bo‘limida belgilangan tartib va muddatlarda haq to‘lash.
3.3. Ijrochining huquqlari:
3.3.1. Buyurtmachidan Xizmatlarni ko‘rsatish uchun zarur ma’lumot va materiallarni talab qilish.
3.3.2. Ushbu Shartnomada belgilangan haqni o‘z vaqtida olish.
3.4. Buyurtmachining huquqlari:
3.4.1. Ijrochining faoliyatiga aralashmagan holda Xizmatlarni ko‘rsatish borishini nazorat qilish.
3.4.2. Ijrochidan Xizmatlarni sifatli va o‘z vaqtida ko‘rsatishni talab qilish.
4. XIZMATLARNI TOPSHIRISH VA QABUL QILISH TARTIBI
4.1. Xizmatlar ko‘rsatilgach, Ijrochi Buyurtmachiga bajarilgan ishlar (ko‘rsatilgan xizmatlar) dalolatnomasini (keyingi o‘rinlarda — Dalolatnoma) ikki nusxada taqdim etadi.
4.2. Buyurtmachi Dalolatnomani olgan kundan boshlab ____ (____) kun ichida uni imzolashi yoki asoslantirilgan yozma rad javobini taqdim etishi shart.
4.3. Agar Buyurtmachi belgilangan muddatda imzolangan Dalolatnomani yoki asoslantirilgan rad javobini taqdim etmasa, Xizmatlar to‘liq hajmda, sifatli va o‘z vaqtida ko‘rsatilgan hamda Buyurtmachi tomonidan qabul qilingan hisoblanadi.
4.4. Xizmatlar sifatiga oid asoslantirilgan e’tiroz bo‘lganda, Tomonlar kamchiliklar va ularni bartaraf etish muddatlarini ko‘rsatgan holda ikki tomonlama dalolatnoma tuzadilar.
5. TOMONLARNING JAVOBGARLIGI
5.1. Ushbu Shartnoma bo‘yicha o‘z majburiyatlarini bajarmagan yoki lozim darajada bajarmagan taqdirda, Tomonlar O‘zbekiston Respublikasi qonunchiligiga va ushbu Shartnomaga muvofiq javobgar bo‘ladilar.
5.2. To‘lov muddati buzilgan taqdirda, Buyurtmachi Ijrochining talabiga ko‘ra har bir kechiktirilgan kun uchun o‘z vaqtida to‘lanmagan summaning ____% miqdorida penya to‘laydi, biroq umumiy summa qarz miqdorining ____% dan oshmasligi lozim.
5.3. Xizmatlarni ko‘rsatish muddati buzilgan taqdirda, Ijrochi Buyurtmachining talabiga ko‘ra har bir kechiktirilgan kun uchun o‘z vaqtida ko‘rsatilmagan Xizmatlar qiymatining ____% miqdorida penya to‘laydi.
5.4. Penya (jarima)ni to‘lash Tomonlarni ushbu Shartnoma bo‘yicha o‘z majburiyatlarini bajarishdan ozod etmaydi.
6. YENGIB BO‘LMAYDIGAN KUCH HOLATLARI (FORS-MAJOR)
6.1. Tomonlar o‘z majburiyatlarini qisman yoki to‘liq bajarmaganlik uchun javobgarlikdan ozod etiladi, agar bu yengib bo‘lmaydigan kuch holatlari (tabiiy ofatlar, urush, favqulodda holat, davlat organlarining harakatlari va boshqalar) natijasida yuzaga kelgan bo‘lsa.
6.2. Bunday holatlar yuzaga kelgan Tomon ikkinchi Tomonni ____ kun ichida yozma ravishda xabardor qilishi shart.
6.3. Agar fors-major holatlari ____ (____) oydan ortiq davom etsa, har bir Tomon Shartnomani bir tomonlama bekor qilishga haqli.
7. NIZOLARNI HAL ETISH TARTIBI
7.1. Ushbu Shartnomani bajarish jarayonida yuzaga keladigan barcha nizo va kelishmovchiliklar Tomonlar tomonidan muzokaralar va da’vo (pretenziya) tartibida hal etiladi.
7.2. Pretenziyani ko‘rib chiqish muddati — uni olgan kundan boshlab ____ (____) kun.
7.3. Kelishuvga erishilmagan taqdirda, nizo O‘zbekiston Respublikasi qonunchiligiga muvofiq tegishli iqtisodiy sudda ko‘rib chiqiladi.
8. MAXFIYLIK
8.1. Tomonlar ushbu Shartnomani bajarish jarayonida bir-biridan olgan tijorat, moliyaviy va boshqa maxfiy ma’lumotlarni uchinchi shaxslarga oshkor qilmaslik majburiyatini oladilar.
8.2. Ushbu majburiyat Shartnoma amal qilish muddati davomida va u tugagandan so‘ng ____ (____) yil davomida amal qiladi.
9. SHARTNOMANING AMAL QILISH MUDDATI VA UNI BEKOR QILISH
9.1. Ushbu Shartnoma Tomonlar tomonidan imzolangan paytdan kuchga kiradi va ______________ gacha / Tomonlar o‘z majburiyatlarini to‘liq bajargunga qadar amal qiladi.
9.2. Shartnoma Tomonlarning o‘zaro yozma kelishuviga ko‘ra istalgan vaqtda bekor qilinishi mumkin.
9.3. Har bir Tomon ikkinchi Tomonni kamida ____ (____) kun oldin yozma ogohlantirgan holda Shartnomani bir tomonlama bekor qilishga haqli. Bunda haqiqatda ko‘rsatilgan Xizmatlar uchun o‘zaro hisob-kitob amalga oshiriladi.
10. BOSHQA SHARTLAR
10.1. Ushbu Shartnomaga barcha o‘zgartirish va qo‘shimchalar faqat yozma shaklda, Tomonlarning vakolatli vakillari tomonidan imzolangan taqdirdagina haqiqiy hisoblanadi.
10.2. Ushbu Shartnomada nazarda tutilmagan barcha masalalar O‘zbekiston Respublikasi amaldagi qonunchiligiga muvofiq tartibga solinadi.
10.3. Ushbu Shartnoma bir xil yuridik kuchga ega bo‘lgan ikki nusxada, har bir Tomon uchun bittadan, davlat tilida tuzildi.
10.4. Shartnomaga quyidagi ilovalar ajralmas qism hisoblanadi: Ilova № 1 — Texnik topshiriq.
11. TOMONLARNING YURIDIK MANZILLARI VA BANK REKVIZITLARI

